נחום פינברג

נחום פינברג (נולד ב-1 במאי 1944) הוא עורך דין ישראלי, המייסד והשותף הבכיר במשרד עורכי הדין נ. פינברג ושות'.

ביוגרפיה
פינברג נולד בירושלים ולמד בתיכון אליאנס בתל אביב. שירת בצה"ל כמש"ק חינוך. למד בפקולטה למשפטים באוניברסיטה העברית בירושלים והתמחה במשפטים אצל עורך הדין צבי מיתר. הוסמך כעורך דין בשנת 1971.

ב-1977 הקים משרד עורכי דין בשותפות עם מנחם גולדברג, לימים נשיא בית הדין הארצי לעבודה. עם מינויו של גולדברג לשופט בבית הדין הארצי לעבודה ב-1982, נשאר המשרד בבעלותו של פינברג. בהמשך הצטרפו למשרד שותפים נוספים, אך פינברג נותר השותף הבכיר היחיד.

לאחר פטירתו של מנחם גולדברג החליף אותו פינברג בעריכתם ובעדכונם של ספריו בתחום דיני העבודה, הנחשבים לספרי יסוד בתחום:
 דיני עבודה (עוקדן) - הוצאת סדן, עוקדן הכולל 3 כרכים. הספר כולל סקירה מקיפה של החקיקה והפסיקה בתחום, ומספק הסברים בלשון בהירה ומדויקת, על פי פסקי הדין הרלוונטיים. הספר הוגדר על ידי נשיא בית המשפט העליון לשעבר אהרן ברק "ראשון הספרים בישראל בדיני עבודה".
 סיומם של יחסי עובד-מעביד – מהדורה מעודכנת יצאה לאור בשנת 2009 בהוצאת סדן.
 דיני ירושה ועיזבון - מהדורה שביעית מורחבת ומעודכנת 2014 בהוצאת סדן (יחד עם שאול שוחט ויחזקאל פלומין). מהדורה ראשונה יצאה לאור בשנת 1970.

בעקבות תלונה נגדו לוועדת האתיקה של לשכת עורכי הדין אודות ניגוד עניינים הגיע להסדר לפיו ישלם 5,000 שקל ללשכה וייתחייב להימנע מביצוע עבירה דומה במשך שנתיים.

עו''ד פינברג אב לבת, עו''ד מיכל פינברג-דורון ולבן, אורי פינברג וסבא לשלש נכדות.

קישורים חיצוניים
אתר המשרד
נחום פינברג באתר של הוצאת סדן.
 
 
 
 
 
 עו"ד נחום פינברג, באתר YouTube
 כתבות על נחום פינברג, באתר "גלובס"

הערות שוליים

עורכי דין ישראלים
ישראל: דיני עבודה
בוגרי תיכון אליאנס (תל אביב)
בוגרי האוניברסיטה העברית בירושלים: משפטים
אנשי היישוב ילידי הארץ
ישראלים שנולדו ב-1944